הפיגוע בכנסיית אל-בוטרוסייה

ב-11 בדצמבר 2016, בשעה 10:00 לערך, בעת תפילה המונית, בוצע פיגוע התאבדות בכנסיית הקדושים פטרוס ופאולוס, הידועה בשם כנסיית אל-בוטרוסיה ונמצאת בסמוך לקתדרלת מרקוס הקדוש . הכנסייה שייכת לזרם הנצרות הקופטית ושוכנת ברובע אל-עבאסייה בקהיר, בצמוד לקיר החיצוני של הקתדרלה. כתוצאה מהפיצוץ נהרגו 29 בני אדם ו-47 נפצעו. רוב הקורבנות הם נשים וילדים. הפיצוץ נגרם על ידי מטען במשקל 12 קילוגרם. ארגון המדינה האסלאמית קיבל אחריות לאירוע.

למעלה מ-15 מדינות (בהן ישראל, רוסיה, ערב הסעודית וארצות הברית) גינו את האירוע.

הפיגוע הוא חלק מרשימת פיגועי טרור במצרים שכוונו נגד הקהילה הנוצרית כחלק מרדיפת קופטים במצרים. בינואר 2011 נהרגו 21 בני אדם בהתפוצצות מכונית תופת ליד הכנסייה הקופטית אל-קידיסין בעיר אלכסנדריה. חמש שנים קודם לכן נדקר למוות מתפלל באותה כנסייה. פיגועים נוספים כוללים את פיגועי הכנסיות במצרים ביום ראשון של הדקלים

ראו גם
 רדיפת קופטים במצרים

הערות שוליים

קהיר
קהיר
קהיר
פיגועים במוסדות דת נוצריים
פיגועי התאבדות
קהיר: היסטוריה
המדינה האסלאמית: פיגועים באפריקה
נצרות קופטית